Selv om Richthofen gjerne forbindes med flytypen Fokker Dr.I, var det bare de to siste månedene av sin karriere at han fløy et slikt fly. På mer enn 60 av flytoktene der han skjøt ned fly, fløy han andre typer jagerfly. Han brukte mest fly av typen Albatros D.III, som han fikk malt deler av i rødt (akkurat som hans senere Fokker Dr.I), noe som senere kom til å gi ham hans navn og rykte.